Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Grozījumi Ministru kabineta 2018. gada 27. marta noteikumos Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību”” (VSS-816) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 16. novembrī, 2020.gada 16.decembrī – elektroniskā saskaņošana |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība, Valsts kanceleja. |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Valsts kanceleja, Biedrība “Latvijas Sociālās uzņēmējdarbības asociācija” |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija |

**II. Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| --- | --- | --- | --- | --- |
| **1** | **2** | **3** | **4** | **5** |
| **1.** | 1. Papildināt noteikumus ar 2.12. apakšpunktu šādā redakcijā:

“2.12. viens no vecākiem, laulātais vai persona, kura primāri aprūpē bērnu, mazbērnu, brāli, pusbrāli, māsu vai pusmāsu (arī pēc pilngadības sasniegšanas), laulāto, vecāku vai vecvecāku ar invaliditāti un Veselības un darbspēju ekspertīzes ārstu valsts komisijas izsniegtu atzinumu par īpašas kopšanas nepieciešamību.” | **Tieslietu ministrija (turpmāk – TM)**1. No Noteikumu projekta un tam pievienotās anotācijas izriet, ka sociālajā jomā ir identificēta vēl viena iespējamā mērķa grupa – personas, kuru aprūpē ir ģimenes locekļi ar invaliditāti, kuriem ir nepieciešama īpaša aprūpe. Tādējādi ar noteikumu projekta 1. punktu paredzēts papildināt Ministru kabineta 2018. gada 27. marta noteikumus Nr. 173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” (turpmāk – MK noteikumi Nr.173) ar 2.12. apakšpunktu, iekļaujot jaunu sociālās atstumtības riskam pakļauto grupu – viens no vecākiem, laulātais vai persona, kura primāri aprūpē bērnu, mazbērnu, brāli, pusbrāli, māsu vai pusmāsu (arī pēc pilngadības sasniegšanas), laulāto, vecāku vai vecvecāku ar invaliditāti. TM ieskatā konkrētā norma ir neskaidra, proti, nav saprotams normā ietvertais personu loks – persona, kura primāri aprūpē bērnu, mazbērnu, brāli, pusbrāli, māsu, pusmāsu (arī pēc pilngadības sasniegšanas), laulāto, vecāku vai vecvecāku ar invaliditāti. Cik plaši šis personu loks būt interpretējams, vai, piemēram, tie ir tikai aprūpējamās personas radinieki, vai tās var būt arī personas, kas nav radniecīgi saistības ar aprūpējamo. Tā kā šo tiesību normu piemēros privātpersonas, tai jābūt skaidri saprotamai un nevajadzētu rasties jautājumiem, kādās situācijās tā ir piemērojama. Ņemot vērā minēto, lūdzam precizēt Noteikumu projekta 1. punktā iekļautās normas tvērumu.
2. TM ieskatā būtu precizējama Noteikumu projekta 1. punktā iekļautā piebilde – Veselības un darbspēju ekspertīzes ārstu valsts komisijas izsniegtu atzinumu par īpašas kopšanas nepieciešamību. MK noteikumu Nr.173 2. punktā ir uzskaitītas sociālās atstumtības riskam pakļauto iedzīvotāju grupas, bet Noteikumu projekta 1. punkts satur gan sociālās grupas definējumu, gan arī norāda uz dokumentu kopumu, kas nepieciešams, lai pierādītu personas atbilstību konkrētajai sociālajai grupai. TM ieskatā anotācijā varētu izskaidrot, kādi dokumenti nepieciešami, lai atzītu, ka persona ietilpst noteikumu projekta 1.punkta tvērumā. Ņemot vērā minēto, lūdzam precizēt Noteikumu projekta 1. punktu atbilstoši MK noteikumu Nr.173 2. punkta saturam, ievērojot, ka tajā norādītas sociālās atstumtības riskam pakļautās iedzīvotāju grupas bez norādes par nepieciešamo dokumentu kopumu, kas apliecina piederību konkrētai sociālai grupai.

**Biedrība “Latvijas Sociālās uzņēmējdarbības asociācija” (turpmāk – LSUA)** *(atzinums - 16.10.2020.),***(Latvijas Pašvaldību savienības priekšlikums).**Ierosinām 2.12. apakšpunktu izteikt šādā redakcijā:“Likumiskais tuvinieks, aizgādnis vai aizbildnis, kurš aprūpē bērnu ar invaliditāti vai pilngadīgu personu ar 1. vai 2.grupas invaliditāti.”Pamatojums:Lai norma sasniegtu savu mērķi – sniegt īpašu darba integrācijas atbalstu cilvēkiem, kuri aprūpē bērnu vai pilngadīgu personu, kam nepieciešama īpaša aprūpe, īpaši domājot par ģimenēm, kurās aug “īpašie bērni”, kuriem līdz mūža galam būs nepieciešama īpaša aprūpe un uzmanība – ir nepieciešams, ka tā attiektos uz abiem vecākiem vai cita veida likumiskajiem tuviniekiem, aizgādņiem, aizbildņiem. Esošo “mūžīgo bērnu” ģimeņu pieredze un realitāte rāda, ka šāda situācija ģimenē būtiski ietekmē abu vecāku iespējas pilnvērtīgi strādāt un iekļauties darba tirgū, un abiem vecākiem ir traucēta vai mazināta iespēja strādāt “klasisku” pilna laika darbu.Lai vienkāršotu normas gramatisko struktūru un padarītu to saprotamu un lietojamu to lietotājiem, kā arī lai šo normu attiecinātu arī uz aizgādnībā un aizbildniecībā esošām personām (piemēram, bērni, kuri atrodas audžuģimenē un kuriem nepieciešama īpaša aprūpe), rosinām terminus “vecākiem, laulātais vai persona, kura primāri aprūpē bērnu, mazbērnu, brāli, pusbrāli vai pusmāsu” aizstāt ar vārdiem “likumiskais tuvinieks, aizgādnis vai aizbildnis”.Pieredze rāda, ka lielākajā daļā gadījumu gan bērniem ar invaliditāti (kuriem invaliditātes grupas netiek piešķirtas), gan pilngadību sasniegušām personām ar 1.un 2.grupas invaliditāti principā pēc definīcijas ir nepieciešama īpaša aprūpe, arī bez Veselības un darbnespēju ekspertīzes ārstu valsts komisijas iesniegta atzinuma par īpašas kopšanas nepieciešamību. Un tajā pašā laikā ir situācijas, kad ir invaliditāte (bērniem) vai 1. vai 2.grupas invaliditāte (pieaugušajiem), un īpaša kopšana šīs konkrētās komisijas izpratnē nav nepieciešama, bet ir nepieciešams tik apjomīgs cita veida atbalsts (loģistiskais atbalsts, psiho emocionālais atbalsts u.c.), ka tuvinieks principā nevar strādā pilna laika “klasisku” darbu. Piemēram, ģimene, kurā aug pusaudzis ar onkoloģisku saslimšanu, kuru 2-3 reizes nedēļā jāved uz BKUS, lai veiktu dažādas manipulācijas vai pārbaudes. Lai norma sasniegtu savu mērķi, īpaši attiecībā uz ģimenēm ar dažādiem “nestandarta” gadījumiem, kā arī lai mazinātu administratīvo slogu šīm ģimenēm un neliktu tām atkal un atkal “iet cauri” vēl vienai komisijai, nepieciešams šo normu attiecināt uz visām ģimenēm, kuras rūpējas par bērnu invalīdu vai pilngadīgu personu ar 1.vai 2.grupas invaliditāti, neprasot Veselības un darbnespēju ekspertīzes ārstu valsts komisijas izsniegtu atzinumu par īpašas kopšanas nepieciešamību.Arī tālākajā MK noteikumu projekta tekstā nepieciešams mainīt visas normas, kurās ir atsauce uz šo pantu vai tajā noteikto mērķa grupas aprakstu (3.9.apakšpunkts, 6.1.5. apakšpunkts, 6.2. apakšpunkts.)**LSUA** *(atzinums 23.11.2020.)*Ierosinām 2.13. apakšpunkta redakcijā iekļaut arī tās personas, kuras aprūpē aprūpējamos, kuriem ir noteikta 2.invaliditātes grupa.Pamatojums:• Lai norma sasniegtu savu mērķi – sniegt īpašu darba integrācijas atbalstu cilvēkiem, kuri aprūpē bērnu vai pilngadīgu personu, kam nepieciešama īpaša aprūpe, īpaši domājot par ģimenēm, kurās aug “īpašie bērni”, kuriem līdz mūža galam būs nepieciešama īpaša aprūpe un uzmanība – ir nepieciešams, ka tā attiektos arī uz personām, kuru aprūpē ir aprūpējamie, kuriem ir noteikta 2.invaliditātes grupa. Esošo sociālo uzņēmumu (piemēram, sociālais uzņēmums “RB Cafe” un tā dibinātājs biedrība “Rūpju bērns” un sociālais uzņēmums “Visi var” un tā dibinātājs biedrība “Cerību spārni”) pieredze un šī brīža realitāte liecina, ka arī pieaugušo ar garīga rakstura traucējumiem, kuriem noteikta 2.invaliditātes grupa, vecākiem nav iespēju pilnībā iekļauties darba tirgū tieši tāpēc, ka personas ar 2.invaliditātes grupu aprūpe prasa tik daudz laika, enerģijas un līdzekļu, ka “klasisks” darba režīms nav iespējams. Arī personām ar 2.invaliditātes grupu ir nepieciešama īpaša kopšana un nereti arī asistenta vai pavadoņa klātbūtne. Turklāt šo cilvēku veselības stāvoklis paredz arī pietiekami daudz iepriekš neparedzamas situācijas, kurās vecākiem vai aprūpes personām ir jāreaģē nekavējoties, pārtraucot uzsāktos darbus un aktivitātes, kas ne vienmēr ir savienojams ar tradicionālu nodarbinātības situāciju.**•** Piemēram, Biedrības "Rīgas pilsētas "Rūpju bērns"" sociālos pakalpojumos liels īpatsvars (40%) ir cilvēku ar garīga rakstura traucējumiem, kuriem noteikta 2. invaliditātes grupa. Kā norāda biedrības vadītājs un sociālā uzņēmuma “RB Cafe” idejas autors Māris Grāvis: “Līdzcilvēkiem, kas rūpējas par mūsu klientiem, darba iespējas ir jāpielāgo aprūpējamā ikdienai un bieži vien tas ļoti ietekmē spēju būt nodarbinātiem pilnu laiku. Uzskatām, ka arī šiem cilvēkiem būtu atbilstoši saņemt darba integrācijas sociālo uzņēmumu atbalstu un iespējas.”• Biedrības “Cerību spārni” redzeslokā un aprūpē ir 65 klienti, no tiem ar 1. invaliditātes grupu - 23 klienti, 2. invaliditātes grupu - 41 klients un 3. invaliditātes grupu - 1 klients. 2. invaliditātes grupas klientiem visiem ir piešķirts arī asistenta pavadoņa pakalpojums, dažiem ir arī transporta pakalpojuma pabalsts. Šiem pieaugušajiem ar 2. grupas invaliditāti, ir nepieciešams atbalsts un arī daļēja aprūpe. Pārsvarā visiem ir vidēji smagi funkcionālie traucējumi un ir vajadzīga atbalsta persona, kas vairumā gadījumos ir tuvinieki. Pārsvarā VDEAVK komisijas slēdzienos 2. invaliditātes grupai ir atzīts, ka veselības traucējumu un funkcionālo spēju ierobežojumu rezultātā ir attīstījušies mēreni pašaprūpes un smagi iekļaušanās sabiedrībā traucējumi, kas atbilst smagas invaliditātes kritērijiem. | **Ņemts vērā.**Precizēts Noteikumu projekta 1.punkts.Papildināts anotācijas I sadaļas 2.punkts.**Ņemts vērā daļēji.**Precizēts projekta 1.punkts.Papildināts anotācijas I sadaļas 2.punkts.Šobrīd nevienā normatīvajā aktā nav definēts termins “likumiskais tuvinieks”. Atbilstoši Valsts kancelejassadarbībā ar Tieslietu ministriju, Labklājības ministriju un Ārlietu ministriju izstrādātajā “Normatīvo aktu projektu izstrādes rokasgrāmatā” noteiktajam Ministru kabineta noteikumos ir ieteicams izvairīties no terminu skaidrojuma, jo Ministru kabineta noteikumos lietotajiem terminiem ir jāatbilst terminiem tajā likumā, uz kura pamata šie noteikumi, kā arī citos attiecīgās nozares likumoslietotajiem terminiem.Attiecībā uz aizgādņa iekļaušanu atbalstāmā mērķa grupā - saskaņā ar Civillikuma 177.pantu līdz pilngadības sasniegšanai (219.pants) bērns ir vecāku aizgādnībā, attiecīgi abi vecāki jau ir ietverti mērķa grupā, savukārt, aizgādnības nodibināšana pār pilngadīgu personu ne vienmēr ir saistīta ar personas kopšanu.Saskaņā ar Invaliditātes likumā noteikto personām no 18 gadu vecuma līdz valsts vecuma pensijas piešķiršanai nepieciešamajam vecumam izvērtē funkcionēšanas ierobežojumu un tā pakāpi, nosaka darbspēju zaudējumu procentos. Ja funkcionēšanas ierobežojumi ir ļoti smagi – funkcionēšana ir ļoti ierobežota vai praktiski nav iespējama (nepieciešamība pēc pastāvīgas vai biežas epizodiskas palīdzības vai uzraudzības ikdienas dzīves aktivitātēs) ir nosakāma 1. invaliditātes grupa, kā arī vispārējo darbspēju zaudējums 80–100 %. Ja funkcionēšanas ierobežojumi ir smagi – funkcionēšana ir būtiski ierobežota, ierobežojums ir lielāks par mērenu, bet tas nav ļoti smags (ikdienas dzīves aktivitāšu lielāko daļu var veikt patstāvīgi, bet būtiski lēnākā tempā vai ar lielāku piepūli, vai sliktākā kvalitātē, salīdzinot ar normāli pieņemto attiecīgā vecuma grupā, epizodiski nepieciešama palīdzība vai uzraudzība), tad nosakāma 2. invaliditātes grupa, kā arī vispārējo darbspēju zaudējums 60–79 %. Ņemot vērā minēto, aprūpētāja iekļaušanos darba tirgū būtiski ierobežo personas, kurai ir noteikta 1. invaliditātes grupa, aprūpe.**Ņemts vērā.**Precizēts Noteikumu projekta 1.punkts.Papildināts anotācijas I sadaļas 2.punkts. | 1. Papildināt noteikumus ar 2.12. un 2.13. apakšpunktu šādā redakcijā:“2.12. vecāki vai aizbildnis, kuri aprūpē bērnu ar invaliditāti; 2.13. personas, kuras aprūpē bērnu pēc pilngadības sasniegšanas, mazbērnu, brāli, pusbrāli, māsu, pusmāsu, vecāku, vecvecāku vai laulāto, ja aprūpējamais ir persona, kurai noteikta I invaliditātes grupa vai persona ar garīga rakstura traucējumiem, kurai noteikta II invaliditātes grupa.” |
| **2** | 2. Izteikt 3.7. apakšpunktu šādā redakcijā:“3.7. sociālais mērķis, tā sasniegšanai izvirzītie vismaz divi uzdevumi. Atbilstoši izvirzītajam mērķim norāda: 3.7.1. mērķa grupu un nodarbināšanas specifikas aprakstu, ja sociālais mērķis ir mērķa grupas nodarbinātības veicināšana;3.7.2. sabiedrības grupu, kurai ir sociālas problēmas (turpmāk – sabiedrības grupas) un sociālās problēmas aprakstu, ja sociālais mērķis ir uzlabot to dzīves kvalitāti, sniedzot pakalpojumus vai izgatavojot specializētas preces;3.7.3. vismaz vienu rādītāju, ar kuru mērīs savas darbības rezultātus, un šī rādītāja sasniedzamo vērtību kārtējā gadā, kā arī sabiedrībai nozīmīgās sociālās problēmas aprakstu, ja plāno veikt visai sabiedrībai nozīmīgas aktivitātes, kuras rada ilgstošu pozitīvu sociālo ietekmi.” | **LSUA** *(atzinums - 16.10.2020.)*Būtu jāprecizē 3.7. punkts, norādot, ka sociālā mērķa sasniegšanai izvirzītie divi uzdevumi ir uzdevumi, kurus pretendents īstenos tekošā gada laikā. LSUA atbalsta Noteikumu projekta 3.7.punkta papildināšanu ar prasību visiem sociālajiem uzņēmumiem neatkarīgi no sociālā mērķa veidi izvērsti aprakstīt sociālo problēmu un sniegt ieskatu veidos un metodēs, kā sociālais uzņēmums to risinās.LSUA iebilst pret 3.7.punkta papildināšanu ar apakšpunktiem, jo nav saprotams, kādēļ plānots sociālajiem uzņēmumiem prasīt vēl papildus informāciju jau tam, kas šobrīd ir norādīts sociālā uzņēmuma statusa iegūšanas pieteikumā, īpaši attiecībā uz 3.7.3. punktu. MK noteikumi Nr.173 paredz, ka sociālais uzņēmums jau šobrīd norāda konkrētus divus nākamajā pārskata gadā sasniedzamos uzdevumus, un LSUA ieskatā ir lieki un nepamatoti prasīt norādīt vēl vismaz vienu rādītāju, ar kuru mērīs savas darbības rezultātus, un šī rādītāja sasniedzamo vērtību kārtējā gadā. | **Ņemts vērā daļēji.***Saskaņots elektroniskajā saskaņošanā – atzinums 23.11.2020.* Precizēts projekta 2.punkts un papildināts anotācijas I sadaļas 2.punkts.Saskaņā ar MK noteikumu Nr.173 3.punktu pašreiz sabiedrībai ar ierobežotu atbildību, kura vēlas iegūt sociālā uzņēmuma statusu iesniegumā sociālā uzņēmuma statusa piešķiršanai nav jānorāda sociālā mērķa sasniegšanas veids (mērķa grupu nodarbinātība, dzīves kvalitātes uzlabošana noteiktām grupām, citas visai sabiedrībai nozīmīgas aktivitātes). Pašlaik Noteikumos sociālā uzņēmuma ikgadējās darbības izvērtēšanai pārskata periodā ir noteikts viens kopīgs rādītājs - izpildīti vismaz 50 % no iesniegumā vai darbības pārskatā norādītajiem sociālā mērķa sasniegšanai izvirzītajiem uzdevumiem, bet specifiski izpildāmie darbības rādītāji ir noteikti tikai tiem uzņēmumiem, kuru sociālā mērķa sasniegšanas veids ir mērķa grupu nodarbinātība un dzīves kvalitātes uzlabošana noteiktām grupām. Tādējādi tiem uzņēmumiem, kuri savu sociālo mērķi sasniedz veicot visai sabiedrībai nozīmīgas aktivitātes, kuras rada ilgstošu pozitīvu sociālo ietekmi, pašreiz ir jāizpilda tikai viens darbības izvērtēšanai noteiktais darbības rādītājs – ir izpildīti vismaz 50% no iesniegumā vai darbības pārskatā norādītajiem sociālā mērķa sasniegšanai izvirzītajiem uzdevumiem, lai gan pēc būtības tie neatšķiras no tiem uzņēmumiem, kuri sniedz pakalpojumus vai ražojot preces mērķa grupām. Attiecīgi Noteikumu projekta 2.punkts šiem sociālajiem uzņēmumiem paredz noteikt pienākumu iesniegumā kopā ar sociālo problēmu norādīt izmērāmus rādītājus, ar kuriem mērīs savas darbības rezultātus, un šo rādītāju sasniedzamās vērtības kārtējā gadā, jo šiem uzņēmumiem nav iespējams noteikt vienotus darbības rādītājus, kas katru gadu tiktu izvērtēti sociālo uzņēmumu uzraudzības procesā. Iesniegumā norādāmās informācijas paplašināšanas mērķis ir iegūt vairāk informāciju par plānoto sociālo mērķi, uzņēmuma izpratni tā sasniegšanai, radīto sociālo ietekmi, jo sociālā uzņēmuma statusu var iegūt gan tikko dibināts uzņēmums, kas pat līdz pieteikuma iesniegšanai un izskatīšanai nav veicis nekādu saimniecisko darbību, gan uzņēmums, kas līdz šim nav nodarbojies ar sociālo uzņēmējdarbību, bet ir apņēmies tādu uzsākt. Šī informācija palīdzēs lēmuma par sociālā uzņēmuma statusa piešķiršanu pieņemšanas procesā. | 2. Izteikt 3.7. apakšpunktu šādā redakcijā:“3.7. sociālais mērķis, tā sasniegšanai izvirzītie vismaz divi uzdevumi, kas tiks īstenoti kārtējā gadā. Atbilstoši izvirzītajam mērķim norāda: 3.7.1. mērķa grupu un nodarbināšanas specifikas aprakstu, ja sociālais mērķis ir mērķa grupas nodarbinātības veicināšana;3.7.2. sabiedrības grupu, kurai ir sociālas problēmas (turpmāk – sabiedrības grupas) un sociālās problēmas aprakstu, ja sociālais mērķis ir uzlabot to dzīves kvalitāti, sniedzot pakalpojumus vai izgatavojot specializētas preces;3.7.3. vismaz vienu rādītāju, ar kuru mērīs savas darbības rezultātus, un šī rādītāja sasniedzamo vērtību kārtējā gadā, kā arī sabiedrībai nozīmīgās sociālās problēmas aprakstu, ja plāno veikt visai sabiedrībai nozīmīgas aktivitātes, kuras rada ilgstošu pozitīvu sociālo ietekmi.”Teksts anotācijā:Papildus tiek precizēts, ka iesniegumā norādāmie vismaz 2 uzdevumi ir kārtējam gadam, t.i. tiks īstenoti tajā gadā, kad tiek piešķirts sociālā uzņēmuma statuss, jo nākamajā gadā īstenojamie uzdevumi tiks norādīti sociālā uzņēmuma iepriekšējā gada darbības pārskatu (turpmāk – darbības pārskats). |
| **3** | 5. Papildināt noteikumus ar 6.1.5. apakšpunktu šādā redakcijā:“6.1.5. radniecība (bērns, mazbērns, vecāks, brālis (pusbrālis), māsa (pusmāsa), vecvecāks) vai laulība ar otru personu (ziņas par laulību);”. | **Iekšlietu ministrija (turpmāk – IeM)** *(20.10.2020. atzinums Nr.1-57/2608)*Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula) 5.panta 1.punkta a) apakšpunktā ir noteikts datu apstrādes likumības un godprātības princips, t.i., jebkurai personas datu apstrādei ir jābūt tiesiskam pamatam. Godprātības princips būtībā ietver arī visus pārējos principus (likumīgumu, pārredzamību, nolūkaierobežojumu, datu minimizēšanu, precizitāti, glabāšanas ierobežojumu, integritāti un konfidencialitāti, pārskata atbildību), jo tie visi ir vērsti uz to, lai pārzinis nodrošinātu godīgu attieksmi pret datu subjektu – personu, kuras dati tiek apstrādāti. Datu regulas 5.panta 1.punkta c) apakšpunktā ir ietverts datu minimizēšanas princips, proti, personas dati ir adekvāti, atbilstīgi un ietver tikai to, kas nepieciešams to apstrādes nolūkos. Vēršam uzmanību, ka Pilsonības un migrācijas lietu pārvalde kā valsts informācijas sistēmas “Iedzīvotāju reģistrs” pārzinis (sākot ar 2021.gada 28.jūniju valsts informācijas sistēmas “Fizisko personu reģistrs” pārzinis) ir atbildīga par personas datu apstrādes atbilstību Datu regulai. Pilsonības un migrācijas lietu pārvaldei attiecīgajā gadījumā jābūt precīzi zināmam datu apjomam, kuru būs jāsniedz (vai kuru jādara pieejamu), lai Labklājības ministrija pārbaudītu, vai iesniedzējs nodarbina sociālās atstumtības riskam pakļautās iedzīvotājugrupas un vai tā komercdarbība atbilst prasībām, kas sociālajam uzņēmumam noteiktas Sociālā uzņēmuma likumā. Ņemot vērā minēto, kā arī, lai nodrošinātu datu minimizēšanas principu, tādējādi izslēdzot varbūtību valsts informācijas sistēmā “Iedzīvotāju reģistrs” (sākot ar 2021.gada 28.jūniju valsts informācijas sistēmā “Fizisko personu reģistrs”) esošo personas datu nepamatotu apstrādi, sniedzot Labklājības ministrijai lielāku ziņu apjomu, nekā tai būtu nepieciešams, veicot sociālajā uzņēmumā nodarbinātās personas atbilstības mērķa grupai pārbaudi, precizēt projektu, norādot ziņu apjomu, kuru plānots saņemt no Pilsonības un migrācijas lietu pārvaldes par personas radniecību (bērnu, mazbērnu, vecāku, brāli (pusbrāli), māsu (pusmāsu), vecvecāku) un laulību ar otru personu (ziņas par laulību).**IEM (***25.11.2020. atzinums Nr. 157/2922)*IEM uztur IEM 2020.gada 20.augusta atzinumā Nr.1-57/2608 ietverto iebildumu, kas paredz precizēt projektu, norādot ziņu apjomu, kuru plānots saņemt no Pilsonības un migrācijas lietu pārvaldes par personas radniecību (bērnu, mazbērnu, vecāku, brāli (pusbrāli), māsu (pusmāsu), vecvecāku) un laulību (ziņas par laulību).Projekta 5.punktā ietvertajā Ministru kabineta 2018.gada 27.marta noteikumu Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” 6.1.5.apakšpunktā norādīts, ka Labklājības ministrija vēlās iegūt ziņas par personas laulību.Vēršam uzmanību, ka projektā nav norādīts, vai tās ir ziņas par personas laulāto, vai arī laulības dokumentu, vai arī kādas citas ziņas. Tā, piemēram, Ministru kabineta 2013.gada 9.jūlija noteikumu Nr.378 “Par Iedzīvotāju reģistrā iekļaujamo ziņu apjomu” 2.16.apakšpunktā noteikts, ka ziņas par laulību ir ziņas par pēdējo laulāto (personas kods, vārds (vārdi), uzvārds, dzimums, dzimšanas datums, tautība, valstiskā piederība un tās veids, miršanas datums, personvārda atveide latviešu valodā, ja laulātais ir ārzemnieks); ziņas par laulības reģistrāciju, šķiršanu vai laulības atzīšanu par neesošu; ziņas par dokumentu, kas apliecina laulības reģistrāciju, šķiršanu vai atzīšanu par neesošu. Valsts informācijas sistēmā “Iedzīvotāju reģistrs” tiek iekļautas dažādas ziņas par laulību, līdz ar to, lai veicinātu personas datu likumīgu apstrādi, nepieciešams precizēt, kādas tieši ziņas par personas laulību tiks pieprasītas Pilsonības un migrācijas lietu pārvaldei no valsts informācijas sistēmas “Iedzīvotāju reģistrs”.Projekta 5.punktā ietvertajā Ministru kabineta 2018.gada 27.marta noteikumu Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” 6.1.6.apakšpunktā norādīts, ka Labklājības ministrija vēlās iegūt ziņas par bērnu, mazbērnu, vecāku, brāli (pusbrāli), māsu (pusmāsu), vecvecāku.Vēršam uzmanību, ka projektā nav norādīts, vai tās ir ziņas par minēto personu vārdu, uzvārdu un personas kodu, vai arī kādas citas ziņas.Precizējot nepieciešamo ziņu apjomu par laulību, bērnu, mazbērnu, vecāku, brāli (pusbrāli), māsu (pusmāsu), vecvecāku, ievērot Ministru kabineta 2013.gada 9.jūlija noteikumos Nr.378 “Par Iedzīvotāju reģistrā iekļaujamo ziņu apjomu” noteikto valsts informācijas sistēmā “Iedzīvotāju reģistrs” apstrādājamo ziņu apjomu.Papildu izsakām iebildumu precizēt projekta sākotnējās ietekmes novērtējuma ziņojuma (anotācijas) I sadaļas 2.punktu, nosakot, ka ziņas par laulību (laulība ar otru personu) un radniecību ar otru personu (bērnu, mazbērnu, vecāku, brāli (pusbrāli), māsu (pusmāsu), vecvecāku) būs iespējams iegūt, izmantojot datorprogrammas komplektu “Personu datu pārlūks” (tiešsaistes datu pārraides režīmā), nevis izmantojot starpsistēmu saskarnes risinājumu.Ar starpsistēmu saskarnes risinājumu iespējams iegūt ziņas, kas norādītas Ministru kabineta 2018.gada 27.marta noteikumu Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” 6.1.1., 6.1.2., 6.1.3. un 6.1.4.apakšpunktā. | **Ņemts vērā.**Precizēts Noteikumu projekta 5.punkts un papildināts anotācijas I sadaļas 2.punkts.5. Papildināt noteikumus ar 6.1.5. un 6.1.6. apakšpunktu šādā redakcijā:“6.1.5. ziņas par laulību;6.1.6. radniecība ar otru personu (bērns, mazbērns, vecāks, brālis (pusbrālis), māsa (pusmāsa), vecvecāks);”Teksts anotācijā:Lai paātrinātu nepieciešamo ziņu iegūšanu, vienlaikus atsakoties no rakstiskiem ziņu pieprasījumiem, Labklājības ministrijai ziņas (radniecības fakta konstatācija, jo Labklājības ministrijas rīcībā būs abu personu dati) par brāli (pusbrāli), māsu (pusmāsu), vecvecāku un mazbērnu būtu iespējams manuāli izgūt, apstrādājot personas bērna datus (ja nepieciešams apzināt personas mazbērnu), personas vecāka datus (ja nepieciešams apzināt personas vecvecāku, brāli (pusbrāli), māsu (pusmāsu)), izmantojot datorprogrammas komplektu “Personu datu pārlūks”.**Ņemts vērā.**Atkārtoti izvērtēta un grozīta Noteikumu projekta 5.punkta. redakcija un papildināts anotācijas I sadaļas 2.punkts. | 5. Izteikt noteikumu 6.1. apakšpunktu jaunā redakcijā:“6.1. no Pilsonības un migrācijas lietu pārvaldes – par personu:6.1.1. vārds, uzvārds;6.1.2. personas kods;6.1.3. valstiskā piederība un tās veids;6.1.4. tautība;6.1.5. deklarētās, reģistrētās vai norādītās dzīvesvietas adrese;6.1.6. statuss Iedzīvotāju reģistrā (pasīvs, aktīvs);6.1.7. ziņas par personas miršanu (miršanas datums);6.1.8. ziņas par laulību (ģimenes stāvoklis, laulātā vārds, uzvārds, personas kods, statuss Iedzīvotāju reģistrā (pasīvs, aktīvs), ziņas par personas miršanu (miršanas datums));6.1.9. radniecība ar otru personu - bērns, mazbērns, vecāks, brālis (pusbrālis), māsa (pusmāsa), vecvecāks (vārds, uzvārds, personas kods, statuss Iedzīvotāju reģistrā (pasīvs, aktīvs), ziņas par personas miršanu (miršanas datums);” |
| **4.** | 7. Papildināt 6.4. apakšpunktu aiz vārda “apgādājamie” ar vārdiem “darba ņēmējiem izmaksātais atalgojums”. | **Finanšu ministrija (turpmāk – FM)***(16.10.2020. atzinums Nr. 12/A-7/5492)*Informējam, ka Valsts ieņēmumu dienesta (turpmāk – VID) rīcībā ir darba devēju sniegtā informācija par darba ņēmējiem aprēķinātiem ienākumiem un aprēķinātiem nodokļiem (piemēram, Darba devēja ziņojums), nevis par izmaksāto atalgojumu. Tādējādi, lai arī šobrīd Labklājības ministrija, pamatojoties uz savstarpēju vienošanos par datu apmaiņu, pieprasa un bez maksas saņem ziņas no VID par dienesta administrēto nodokļu (nodevu) un valsts sociālās apdrošināšanas obligāto iemaksuparādiem, informāciju par darba ņēmējiem (darba ņēmēju skaits, darba ņēmēju statusa iegūšanas un zaudēšanas datums, darba ņēmēju apgādājamie), tomēr VID nevar nodrošināt ministriju ar tādu ziņu sniegšanu, kas nav iestādes rīcībā.VID rīcībā ir serviss, kuru var izmantot caur Valsts reģionālās attīstības aģentūras Valsts informācijas sistēmas savietotāju – “Darba devēja nodarbināto personu darba ienākumi”, kur no VID var pieprasīt tiešsaistes režīmā datus par darba devēja nodarbināto personu darba ienākumiem norādītajā periodā. Informācijas pieprasījums tiek veikts pēc daba devēja reģistrācijas koda ievadīšanas, un dati tiek atgriezti no darba devēja ziņojumiem norādītajā periodā. Tātad ir iespējams paplašināt no VID saņemamās informācijas apjomu ar ziņām par darba ņēmējiem aprēķināto atalgojumu, tomēr VID nevar noteikt pienākumu sniegt informāciju par sociālo uzņēmumu nodarbinātajiem pārskata periodā izmaksāto atalgojumu, ja iestādes rīcībā nav šādu ziņu par darba ņēmējiem faktiski izmaksāto atalgojumu. Turklāt VID nav iespējas izsekot, vai darba devējs ir samaksājis par konkrēto personu nodokļus, jo darba devējam ir aprēķināta kopējā nodokļu summa, kuru viņš arī maksā.Ņemot vērā minēto, lai nerastos domstarpības, jo tiek vērtēti arī uzņēmumu parādi, ierosinām izteikt noteikumu projekta 7.punktu šādā redakcijā:“7. Papildināt 6.4.apakšpunktu aiz vārda “apgādājamie” ar komatu un vārdiem “darba ņēmēju atalgojums”.”. | **Ņemts vērā.**Precizēts Noteikumu projekta 7.punkts. | 7. Papildināt 6.4.apakšpunktu aiz vārda “apgādājamie” ar komatu un vārdiem “darba ņēmēju atalgojums”. |
| **5.** | 8. Papildināt 13.1.9. apakšpunktu aiz vārda “mērķis” ar vārdiem “un sociālā mērķa sasniegšanas veids;”. | **LSUA**Nav saprotams piedāvātā papildinājuma leģitīmais mērķis, nepieciešamība un praktiskais pielietojums. Jau šobrīd ir loģiski izsecināms sociālā mērķa sasniegšanas veids, analizējot sociālā uzņēmuma norādīto sociālo mērķi, uzņēmējdarbības veidus (NACE kodi) un citu sniegto informāciju, un nav nepieciešams atsevišķi prasīt norādīt sociālā mērķa sasniegšanas veidus. | **Iebildums netika ņemts vērā.****Panākta vienošanās elektroniskajā saskaņošanā****(16.10.2020)****Iebildums netiek uzturēts**Sociālā uzņēmuma likuma (turpmāk – Likums) mērķis ir veicināt sabiedrības dzīves kvalitātes uzlabošanu un sekmēt sociālās atstumtības riskam pakļauto iedzīvotāju grupu jeb mērķa grupu nodarbinātību. Atbilstoši Likuma anotācijā sniegtajam skaidrojumam sociālie uzņēmumi var sasniegt savus un Likuma mērķus trīs veidos:− nodarbinot sociālās atstumtības riskam pakļautos iedzīvotājus (tiek noteiktas MK noteikumu Nr.173 ietvarā);− sniedzot labumu sabiedrības grupām, kuras ietekmē sabiedrībai būtiskas problēmas, uzlabojot to dzīves kvalitāti (turpmāk – sabiedrības grupas). Šādas sabiedrības grupas ir, piemēram, daudzbērnu ģimenes, nepilnās ģimenes, bērni, pensijas vecuma personas (īpaši vientuļie pensionāri) un vienlaikus sabiedrības grupas, kurām sociālie uzņēmumi piedāvā pakalpojumus un preces, var ietvert arī sociālās atstumtības riskam pakļauto personu mērķgrupas, piemēram, personas ar invaliditāti, romi, bijušie ieslodzītie u.c.;− veicot citas visai sabiedrībai kopumā nozīmīgas aktivitātes, kuras rada ilgstošu pozitīvu sociālo ietekmi, piem. iekļaujošas un pilsoniskas sabiedrības veidošana, atbalsts zinātnei, vides aizsardzībai un saglabāšanai, dzīvnieku aizsardzībai, kultūras daudzveidības nodrošināšana u.c. Lai sociālā uzņēmuma statusa piešķiršanas procesā iegūtu vairāk informāciju par uzņēmuma plānoto sociālo mērķi, uzņēmuma izpratni tā sasniegšanai, radīto sociālo ietekmi, jo sociālā uzņēmuma statusu var iegūt gan tikko dibināts uzņēmums, kas pat līdz pieteikuma iesniegšanai un izskatīšanai nav veicis nekādu saimniecisko darbību, gan uzņēmums, kas līdz šim nav nodarbojies ar sociālo uzņēmējdarbību, bet ir apņēmies tādu uzsākt. turpmāk iesniegumā tiks norādīts sociālā mērķa sasniegšanas veids. Attiecīgi ar šo Noteikumu projekta punktu tiek paplašināta Sociālo uzņēmumu reģistrā iekļaujamā informācija, ietverot arī informāciju par sociālā mērķa sasniegšanas veidu, tādējādi nodrošinot informācijas uzkrāšanu kontroles nodrošināšanai.  | 8. Papildināt 13.1.9. apakšpunktu aiz vārda “mērķis” ar vārdiem “un sociālā mērķa sasniegšanas veids;”. |
| **6.** | 11. Papildināt noteikumus ar 19.2.4.1 apakšpunktu šādā redakcijā: “19.2.4.1 šo noteikumu 3.7.3. apakšpunktā minēto darbības rādītāju izpilde pārskata gadā un izpildes skaidrojums par radīto sociālo ietekmi;”. | **LSUA** *(atzinums - 16.10.2020.)*Nav saprotams piedāvātās normas leģitīmais mērķis, nepieciešamība un praktiskais pielietojums. Sociālais uzņēmums gan sociālā uzņēmuma statusa iesniegumā, gan ikgadējos pārskatos jau norāda gan izvirzītos un izpildītos 2 uzdevumus (skaitliskos rādītājos un sīkāk izklāstītā aprakstā), gan sasniegtās sociālās ietekmes aprakstu, un nav nepieciešams prasīt vēl norādīt kaut kādu citu darbības rādītāju izpildi un skaidrojumu, jo šī informācija jau pēc būtības ir ietverta gan uzdevumu aprakstā, gan sasniegtās | **Iebildums netika ņemts vērā.****Panākta vienošanās elektroniskajā saskaņošanā****(16.10.2020)****Iebildums netiek uzturēts**Noteikumu projekta 2.punkts tiem sociālajiem uzņēmumiem, kas plāno savu sociālo mērķi sasniegt, veicot citas visai sabiedrībai kopumā nozīmīgas aktivitātes, paredz noteikt pienākumu iesniegumā kopā ar sociālo problēmu norādīt izmērāmus rādītājus, ar kuriem mērīs savas darbības rezultātus, un šo rādītāju sasniedzamās vērtības kārtējā gadā, jo šiem uzņēmumiem nav iespējams noteikt vienotus darbības rādītājus, kas katru gadu tiktu izvērtēti sociālo uzņēmumu uzraudzības procesā (MK noteikumu Nr.173 22.punkts). Attiecībā uz katru nākamo gadu, šiem uzņēmumiem sociālā uzņēmuma iepriekšējā gada darbības pārskatā (turpmāk – darbības pārskats) tiek noteikts pienākums definēt rādītājus, ar kuriem sociālais uzņēmums mērīs savas darbības rezultātus, un šo rādītāju sasniedzamās vērtības kārtējā gadā (Noteikumu projekta 16.punkts**).**Tādējādi šis Noteikumu projekta punkts paredz papildināt darbības pārskatā sniedzamo informāciju par iesniegumā vai darbības pārskatā norādīto darbības rādītāju izpildi pārskata gadā un izpildes skaidrojumu attiecībā uz radīto sociālo ietekmi, kas katru gadu tiks izvērtēts sociālo uzņēmumu uzraudzības procesā. | 11. Papildināt noteikumus ar 19.2.4.1 apakšpunktu šādā redakcijā: “19.2.4.1 šo noteikumu 3.7.3. apakšpunktā minēto darbības rādītāju izpilde pārskata gadā un izpildes skaidrojums par radīto sociālo ietekmi;”. |
| **7.** | 13. Izteikt 19.3.3. apakšpunktu šādā redakcijā:“19.3.3. neto apgrozījuma pieaugums pret iepriekšējo gadu, ja sociālais uzņēmums ir īstenojis biznesa projektu, izmantojot pasākuma ietvaros piešķirto finanšu atbalstu;”. | **LSUA** *(atzinums - 16.10.2020.)*Šādas normas izveide uzliek lieku un nevajadzīgu administratīvo slogu sociālajiem uzņēmumiem. Informācija par sociālā uzņēmuma ikgadējo apgrozījumu ir pieejama gan sociālo uzņēmumu sniegtajos ikgadējos pārskatos LM, gan arī citos publiskajos reģistros, LM darbiniekiem ir pieejama arī informācija par sociālo uzņēmumu pasākuma ietvaros iegūto un izmantoto finanšu atbalstu. Ir iespējams iegūt, apstrādāt un analizēt šo informāciju bez papildus datu prasīšanas no sociālajiem uzņēmumiem. | **Iebildums netika ņemts vērā.****Panākta vienošanās elektroniskajā saskaņošanā***(23.11.2020)***Iebildums netiek uzturēts**LM, analizējot divu gadu laikā sociālo uzņēmumu sagatavotos pārskatus un ņemot vērā sociālajiem uzņēmumiem sniegto konsultāciju skaitu tieši par finanšu rādītāju sadaļu, izvērtēja MK noteikumu Nr.173 19.3.apakšpunktā noteiktos finanšu rādītājus, kas sociālajam uzņēmumam jānorāda darbības pārskatā. Tika konstatēts, ka dažu finanšu rādītāju iegūšana un aprēķins uzliek pārlieku administratīvo slogu sociālajiem uzņēmumiem, attiecīgi Noteikumu projekts paredz svītrot divus no pašlaik darbības pārskatā ietvertajiem finanšu rādītājiem, vienlaikus precizējot MK noteikumu Nr.173 19.3.3.apakšpunktā noteikto rādītāju, kas attiecas tikai uz tiem sociālajiem uzņēmumiem, kuri ir saņēmuši Altum atbalstu.Šī finanšu rādītāja precizēšana neuzliek papildu administratīvos slogu, bet gan tieši atvieglo, jo precizētā finanšu rādītāja izejas dati ir iekļauti uzņēmuma gada pārskatā.Ja tiktu atbalstīts LSUA priekšlikums, tad 19.3.3. apakšpunkts paliktu iepriekšējā redakcijā, kura pieprasīja darbietilpīgu aprēķinu veikšanu, gatavojot sociālo uzņēmumu gada darbības pārskatu. | 13. Izteikt 19.3.3. apakšpunktu šādā redakcijā:“19.3.3. neto apgrozījuma pieaugums pret iepriekšējo gadu, ja sociālais uzņēmums ir īstenojis biznesa projektu, izmantojot pasākuma ietvaros piešķirto finanšu atbalstu;”. |
| **8.**  | 16. Papildināt 19.4.1. apakšpunktu ar otro teikumu šādā redakcijā:“Ja sociālā uzņēmuma sociālais mērķis ir veikt visai sabiedrībai nozīmīgas aktivitātes, kuras rada ilgstošu pozitīvu sociālo ietekmi, papildus norāda sabiedrībai nozīmīgās sociālās problēmas aprakstu, kā arī vismaz vienu rādītāju, ar kuru mērīs savas darbības rezultātus, un šī rādītāja sasniedzamo vērtību kārtējā gadā.” | **LSUA** *(atzinums - 16.10.2020.)*Nav saprotams piedāvātā papildinājuma leģitīmais mērķis, nepieciešamība un praktiskais pielietojums. Šo informāciju sociālais uzņēmums jau šobrīd norāda savā pārskatā, sociālās problēmas aprakstu jau norāda sociālā uzņēmuma statusa pieteikumā, sociālās ietekmes rādītājus un sasniegtās sociālās ietekmes detalizētāku aprakstu jau norāda pie izvirzītajiem un izpildītajiem uzdevumiem un citās pārskata sadaļās. | **Iebildums netika ņemts vērā.****Panākta vienošanās elektroniskajā saskaņošanā***(atzinums - 23.11.2020)***Iebildums netiek uzturēts**Skat. komentāru pie 6.punkta. | 16. Papildināt 19.4.1. apakšpunktu ar otro teikumu šādā redakcijā:“Ja sociālā uzņēmuma sociālais mērķis ir veikt visai sabiedrībai nozīmīgas aktivitātes, kuras rada ilgstošu pozitīvu sociālo ietekmi, papildus norāda sabiedrībai nozīmīgās sociālās problēmas aprakstu, kā arī vismaz vienu rādītāju, ar kuru mērīs savas darbības rezultātus, un šī rādītāja sasniedzamo vērtību kārtējā gadā.” |
| **9.** | 17. Papildināt 21.3. apakšpunktu aiz vārda “skaitu” ar vārdiem “un izmaksāto atlīdzību”. | **FM***(16.10.2020. atzinums Nr. 12/A-7/5492)*Vienlaikus lūdzam vērtēt nepieciešamību precizēt noteikumu projekta 17.punktu, kurā paredzēts papildināt noteikumu 21.3.apakšpunktu aiz vārda “skaitu” ar vārdiem “un izmaksāto atlīdzību”. | **Ņemts vērā.**Precizēts Noteikumu projekta 17.punkts. | 17. Papildināt 21.3. apakšpunktu aiz vārda “skaitu” ar vārdiem “un **atalgojumu**”. |
| **10.** | Anotācija | **Valsts kanceleja**Lūdzam veikt noteikumu projekta administratīvo izmaksu monetāro novērtējumu un precizēt anotācijas II sadaļu, ņemot vērā, ka tiek veiktas izmaiņas sniedzamās informācijas apjomā – daži noteikumu projekta punkti paredz jaunas informācijas sniegšanas prasības (piemēram, 2., 8., 9., 11.punkts), savukārt atsevišķi punkti tiek svītroti (noteikumu projekta 12. un 14.punkts). Papildus vēršam uzmanību, ka 2019.gada 20.augustā Ministru kabinetā tika apstiprināts informatīvais ziņojums "Par "nulles birokrātijas" pieejas ieviešanu tiesību aktu izstrādes procesā", kurš tostarp paredz, ka, iesniedzot apstiprināšanai Ministru kabinetā tiesību akta projektu, kas palielina administratīvo slogu vai rada jaunas atbilstības izmaksas uzņēmējiem, ministrijai vienlaikus ir jāiesniedz tiesību akta projekts, kas tai pašai mērķa grupai samazina administratīvo slogu vai atceļ atbilstības prasības līdzvērtīgā apmērā (slieksnis, sākot ar kuru ir nepieciešams veikt sloga monetāro izvērtējumu, ir 2000 EUR mērķgrupai gadā). | **Ņemts vērā.**Papildināta anotācijas II sadaļa. | Teksts anotācijā:Tiesiskajā regulējumā ietvertās administratīvās izmaksas mērķgrupai nepārsniedz 2 000 *euro* gadā un neietekmē institūciju administratīvās izmaksas. |
| **11.** | Anotācija | **Vides aizsardzības un reģionālās attīstības ministrija.**Noteikumu projekta anotācijā ir sniegta informācija, ka tiks izvērtēta Labklājības ministrijas iespēja iegūt nepieciešamo informāciju no Pilsonības un migrācijas lietu pārvaldes (turpmāk – PMLP) pārziņā esošā Iedzīvotāju reģistra. Lūdzam papildināt noteikumu projekta anotāciju ar skaidrojumu par to, kad tiks veikts minētais izvērtējums. Papildus Ministrija vērš uzmanību, ka Valsts kontrole 2017.gada 9.jūnija revīzijā Nr.2.4.1 12/2016 “Vai valsts pārvalde efektīvi rīkojas ar uzkrāto informāciju?” konstatēja pārlieku lielu administratīvo slogu, kurš saistīts ar līgumu slēgšanu valsts pārvaldē, lai vienotos par datu aprites nosacījumiem. Ņemot vērā iepriekš minēto, lūdzam izvērtēt iespēju papildināt noteikumu projekta anotāciju ar informāciju, ka informācijas iegūšanas nosacījumus no PMLP paredzēts iekļaut atbilstošā normatīvajā aktā. | **Ņemts vērā.**Precizēta un papildināta anotācija. | Teksts anotācijā:Pašlaik nepieciešamības gadījumā LM informācija no PMLP jāpieprasa rakstiski, nosūtot vēstuli. Kopš Likuma stāšanas spēkā nav bijusi nepieciešamība pieprasīt informācija PMLP. Lai paātrinātu nepieciešamo ziņu iegūšanu, vienlaikus atsakoties no rakstiskiem ziņu pieprasījumiem, Noteikumu projektā no 6.1.1. līdz 6.1.8. apakšpunktam iekļautais datu apjoms no Iedzīvotāju reģistra būtu iegūstams tiešsaistes datu pārraides režīmā, tai skaitā ziņas par laulību (ģimenes stāvoklis, laulātā vārds, uzvārds, personas kods, statuss Iedzīvotāju reģistrā, miršanas datums). Savukārt atbilstoši Iedzīvotāju reģistra likuma 10.pantā noteiktajam Iedzīvotāju reģistrā par personu nav iekļautas ziņas par brāļiem, māsām, vecvecākiem un mazbērniem, bet šādas ziņas (Noteikumu projekta 6.1.8. apakšpunkts) ir iegūstamas, apstrādājot sociālā uzņēmumā nodarbinātās personas vecāka datus (ja nepieciešams apzināt personas vecvecāku, brāli, pusbrāli, māsu, pusmāsu) vai bērna datus (ja nepieciešams apzināt personas mazbērnu). Attiecīgi arī ziņas par radniecību ar otru personu - bērns, mazbērns, vecāks, brālis, pusbrālis, māsa, pusmāsa, vecvecāks (vārds, uzvārds, personas kods, statuss Iedzīvotāju reģistrā, miršanas datums) būtu iespējams iegūt tiešsaistes datu pārraides režīmā. |
| **12.** | Anotācija | **FM** *(30.12.2020. atzinums Nr. 10.1-6/7-1/1290)*Noteikumu projekta 7. un 17.punkts ir precizēts atbilstoši Finanšu ministrijas 2020.gada 16.oktobra atzinumā Nr.12/A-7/5492 sniegtajam iebildumam. Tomēr no noteikumu projektam pievienotā sākotnējās ietekmes novērtējuma ziņojuma (anotācijas) joprojām izriet, ka Valsts ieņēmumu dienestam ir noteikts pienākums sniegt Labklājības ministrijai informāciju par sociālo uzņēmumu nodarbinātajiem pārskata periodā izmaksāto atalgojumu.Finanšu ministrija savā atzinumā informēja, ka iestādes rīcībā ir darba devēju sniegtā informācija par darba ņēmējiem aprēķinātiem ienākumiem un aprēķinātiem nodokļiem (piemēram, Darba devēja ziņojums), nevis par izmaksāto atalgojumu. Tādējādi, lai arī šobrīd Labklājības ministrija, pamatojoties uz savstarpēju vienošanos par datu apmaiņu, pieprasa un bez maksas saņem ziņas no Valsts ieņēmumu dienesta par dienesta administrēto nodokļu (nodevu) un valsts sociālās apdrošināšanas obligāto iemaksu parādiem, informāciju par darba ņēmējiem (darba ņēmēju skaits, darba ņēmēju statusa iegūšanas un zaudēšanas datums, darba ņēmēju apgādājamie), tomēr Valsts ieņēmumu dienests nevar nodrošināt ministriju ar tādu ziņu sniegšanu, kas nav iestādes rīcībā.Finanšu ministrija savā atzinumā norādīja, ka [..] ir iespējams paplašināt no Valsts ieņēmumu dienesta saņemamās informācijas apjomu ar ziņām par darba ņēmējiem aprēķināto atalgojumu, tomēr Valsts ieņēmumu dienestam nevar noteikt pienākumu sniegt informāciju par sociālo uzņēmumu nodarbinātajiem pārskata periodā izmaksāto atalgojumu, ja iestādes rīcībā nav ziņu par darba ņēmējiem faktiski izmaksāto atalgojumu. Turklāt Valsts ieņēmumu dienestam nav iespējas izsekot, vai darba devējs ir samaksājis par konkrēto personu nodokļus, jo darba devējam ir aprēķināta kopējā nodokļu summa, kuru viņš arī maksā.Ņemot vērā minēto, lūdzam atbilstoši precizēt arī noteikumu projekta sākotnējās ietekmes novērtējuma ziņojuma (anotācijas) I sadaļas 2.punktā ietverto skaidrojumu par noteikumu projekta 7. un 17.punktu, vienlaikus nosakot, ka ir iespējams paplašināt no Valsts ieņēmumu dienesta saņemamās informācijas apjomu ar ziņām par darba ņēmējiem aprēķināto atalgojumu. | **Ņemts vērā.**Precizēts anotācijas I sadaļas 2.punkts. | Ņemot vērā minēto, tiek paplašināts no VID saņemamās informācijas apjoms, nosakot LM tiesības saņemt un VID pienākumu sniegt ziņas par darba ņēmējiem aprēķināto atalgojumu *(Noteikumu projekta 7. punkts.).*Ņemot vērā, ka Likumā noteiktā prasība attiecībā uz algotu darbinieku nodarbināšanu ir jānodrošina visu sociālā uzņēmuma darbības laiku, vienlaikus tiek arī papildināts MK noteikumu Nr. 173 21.3. apakšpunkts, nosakot, ka sociālā uzņēmuma darbības ikgadējā izvērtēšanas procesā izmanto arī informāciju par sociālajā uzņēmumā nodarbinātajiem aprēķināto atalgojumu *(Noteikumu projekta 17. punkts.).* |
| Atbildīgā amatpersona |  |
|  |  (paraksts) |

Anete Gaiķe

|  |
| --- |
| (par projektu atbildīgās amatpersonas vārds un uzvārds) |
| Labklājības ministrijas Darba tirgus politikas departamenta vecākā eksperte |
| (amats) |
| Tālr.67021572 |
| (tālruņa un faksa numurs) |
| Anete.Gaike@lm.gov.lv |
| (e-pasta adrese) |